Groussherzog-Guillaume-Marsch

De Groussherzog-Guillaume-Marsch (fr.: Marche Grand-Duc Guillaume) ass e Marsch deen zu Éiere vum Guillaume vu Lëtzebuerg, wéi deen den 3. Oktober 2025 – als Nofollger vu sengem Papp Henri – Groussherzog vu Lëtzebuerg gouf, komponéiert gouf.

Am Kader vun engem Kompositiounsconcours dee vun de Frënn vun der Militärmusek organiséiert gi war, gouf d'Kompositioun vum Lëtzebuerger Museker a Komponist Georges Sadeler ënnert siwe Kandidaturen als Gewënner zeréckbehalen. De Marsch gouf eng éischt Kéier den 19. September 2025 vun der Lëtzebuerger Militärmusek op der Finall vum Concours zu Hesper am CELO gespillt.

 Um Spaweck 

 Finall vum Kompositiounsconcours "Marche Grand-Duc Guillaume", rtl.lu, 20.09.2025
 D'Lëtzebuerger Militärmusek spillt de Groussherzog-Guillaume-Marsch, play.rtl.lu, 19.09.2025

Kategorie:Musek zu Lëtzebuerg
Kategorie:Musek 2025